sagorsarker/bangla-wikipedia huggingface dataset:
ফেনী সকার ক্লাব

ফেনী সকার ক্লাব বাংলাদেশের ফেনী কেন্দ্রিক একটি ফুটবল ক্লাব।
ফেনী ভিত্তিক এই ক্লাবটি গঠিত হয় ১৯৮৮ সালে। ফেনী সকারের উদ্যোক্তা ও বতর্মান সাধারণ সম্পাদক গোলাম রব্বানি। একসময় তিনি ভিক্টোরিয়ার হয়ে ঢাকায় ফুটবল খেলতেন। এই ক্লাবের প্রথম সভাপতি মরহুম আবু তাহের, সাবেক সাধারণ সম্পাদক মজিবুল হক, যিনি বর্তমানে ফেনী পৌরসভার কাউন্সিলর ও সকার ক্লাবের সভাপতি এবং জামাল ব্রেডের 
নিজাম উদ্দিন,শাহ আলম, কালাম, তৌহিদ, সাজু, ইফতেখার, পিন্টুসহ অনেককে। বতর্মান গভর্নিং বডির চেয়ারম্যান তাবিথ আউয়াল। তিনি বাংলাদেশ ফুটবল ফেডারেশনের সহ-সভাপতি নির্বাচিত হয়েছেন। 
ওয়ালটন ঢাকা মহানগরী মহিলা ফুটবল লিগ-২০১৩ অংশ গ্রহণ করে নাসরিন একাডেমিকে ৪-০ গোলে এবং বাংলাদেশ পুলিশকে ৪-০ গোলে পরাজিত করে গ্রুপ রানার্স আপ হিসেবে সেমিফাইনালে ওঠে। সেমিফাইনালে ঐতিহ্যবাহী ঢাকা মোহামেডান স্পোর্টিং ক্লাব লিমিটেড এর কাছে পরাজিত হয়।
টি২ ব্যাক্টেরিওফাজ

টি২ ব্যাক্টেরিওফাজের ফায্ একটি গ্রিক শব্দ-যার অর্থ ভক্ষণ করা। প্রকৃতপক্ষে ফায্ হলো ঐসব ভাইরাস যারা জীবদেহে অবস্থিত রোগ সৃষ্টিকারী ব্যাকটেরিয়াকে ধ্বংস করে। যেহেতু এরা ব্যাকটেরিয়াকে ধ্বংস করে এ জন্য এদের ব্যাকটেরিওফায্ নামেও অভিহিত করা হয়।
টি২ ব্যাকটেরিওফায্ একটি সর্বাধিক পরিচিত ভাইরাস। টি২ ব্যাকটেরিওফায-এর দৈহিক গঠন অনেকটা ব্যাঙাচির মতো। এর দেহকে প্রধানত দুটি অংশে ভাগ করা যায়। যথা- মাথা এবং লেজ।
টি২ ব্যাকটেরিওফায-এর মাথাটি স্ফীত এবং ষড়ভুজাকৃতির প্রিজমের ন্যায় এবং প্রোটিন অনু দিয়ে তৈরি। দৈর্ঘ্য প্রায় ৯৫-nm এবং প্রস্থ ৬৫nm। থলি আকৃতির এ স্ফীত অংশের ভেতরে রিং আকৃতির দ্বি-সূত্রক একটি DNA অনু প্যাঁচানো থাকে।৬০,০০০ জোড়া নিউক্লিয়োটাইড দিয়ে এই DNA গঠিত।DNA এর দৈর্ঘ্য 50 মাইক্রোমিটার।ক্যাপসোমিয়ারের সংখ্যা ২০০০ টি।এতে প্রায় ১৫০ টি জিন থাকে ।মাথার অধিকাংশ স্থান এ ফাঁপা বলে মনে হয় ।T২ ফাযের DNA দ্বিসূত্রক এবং মোট ওজনের ৫০ ভাগ এরফানুল।
টি২ ফায্ এর মাথার নিচে একটি লেজ থাকে যা ফাঁপা নলের মতো। এর দৈর্ঘ্য প্রায় ১০০মিলি মাইক্রন এবং ব্যাস প্রায় ২৫মিলি মাইক্রন। লেজ ও মাথার সংযোগস্থলে একটি পাতলা চাকতির মত গঠন(কলার) বিদ্যমান। কলারের ঠিক নিচে ক্ষুদ্র অঞ্চলটির নাম গ্রীবা। অনেকের মতে, লেজের দৃঢ় আবরণের ভিতর একটি সংকোচনশীল প্রোটিন থাকে যাতে লাইসোজোম বিদ্যমান। লেজের নিচের প্রান্তে প্রশস্ত বেস প্লেট এবং যার চার পাশে ৬টি সরু, লম্বা স্পর্শক তন্তু ও কাঁটার ন্যায় স্পাইক থাকে। এর সাহায্যে এরা পোষক ব্যাকটেরিয়াকে আক্রমণ করে। প্রতিটি স্পর্শক তন্তুর দৈর্ঘ্য ১৩০ মিলি মাইক্রন এবং প্রস্থ মাত্র ২ মিলি মাইক্রন ।
ভেটো

ভেটো () হচ্ছে এক-পক্ষীয়ভাবে কোন ব্যক্তি বা প্রতিষ্ঠান, সংস্থা, দেশের মনোনীত প্রতিনিধি কর্তৃক কোন সিদ্ধান্ত বা আইনের উপর স্থগিতাদেশ প্রদান করা। বিশ্বের বিভিন্ন দেশের রাষ্ট্রপতি বিশেষ করে মার্কিন যুক্তরাষ্ট্রের রাষ্ট্রপতি কংগ্রেসে কোন বিলের উপর তার ভেটো প্রদান করার ক্ষমতা রাখেন। এর মাধ্যমে তিনি কোন আইন বা বিল কংগ্রেস থেকে গৃহীত হওয়া থেকে স্থগিতাদেশ প্রদানে সক্ষমতা প্রদর্শন করেন। কিন্তু হাউজ এবং সিনেটে দুই-তৃতীয়াংশ ভোটের মাধ্যমে প্রেসিডেন্টের ভেটো প্রদানের সক্ষমতাকে বাতিল করার ক্ষমতা রাখা হয়েছে।
অবশ্যম্ভাবী শব্দ হিসেবে ভেটো শব্দটি জাতিসংঘের নিরাপত্তা পরিষদে ব্যাপকভাবে পরিচিত ও এটি বৈশ্বিকভাবে বিরাট প্রভাব বিস্তার করে। যুক্তরাজ্য, যুক্তরাষ্ট্র, চীন, রাশিয়া এবং ফ্রান্স - এই পাঁচটি দেশ নিরাপত্তা পরিষদের স্থায়ী সদস্য। তারা প্রত্যেকেই ভেটো ক্ষমতা প্রয়োগের অধিকারী। ভেটো ক্ষমতা ব্যবহারের মাধ্যমে যে-কোন একটি দেশ নিরাপত্তা পরিষদে গৃহীত যে-কোন ধরনের সিদ্ধান্ত গ্রহণ ও আইন প্রণয়ন অনুমোদনে বাধা প্রদান করতে পারে।
ভেটো শব্দটি ল্যাটিন ভাষা থেকে আহুত, যার অর্থ হচ্ছে "আমি মানি না"।
প্রাচীন রোমের কনসাল এবং ট্রাইবুনগণ আইন সভায় তাদের ভেটো প্রদান করতে পারতেন। তন্মধ্যে - দুইজন কনসাল নির্দিষ্ট বছরে সামরিক কিংবা বেসামরিক পর্যায়ের কোন প্রস্তাবনা বা সিদ্ধান্ত বাতিলকল্পে একে-অপরের বিরুদ্ধে ভেটো প্রয়োগ করলে রোমান সিনেটের দায়িত্বে নিয়োজিত ট্রাইবুন কর্তৃক তা আইন প্রণয়নের মাধ্যমে প্রস্তাবনা বা সিদ্ধান্তকে গ্রহণ করার ক্ষমতা প্রদান করা হতো।
সাংবিধানিকভাবে ভারতের রাষ্ট্রপতি অনেকগুলো ভেটো ক্ষমতা প্রদানের অধিকারী। রাষ্ট্রপতি যে-কোন বিলে সম্মতি প্রদান বা স্বাক্ষর না-ও করতে পারেন যা অবশ্যম্ভাবী ভেটো হিসেবে পরিচিত। ভেটো প্রয়োগের ফলে তিনি বিলকে পুনরায় সংসদে ফেরত পাঠাতে পারেন। এ সীমিত আকারের ভেটোকে পাশ কাটানোর জন্যে সাধারণ সংখ্যাগরিষ্ঠতার মাধ্যমে উতরানো সম্ভব। এছাড়াও রাষ্ট্রপতি অনির্দিষ্টকালের জন্যে বিলের উপর কোন সিদ্ধান্ত নিতে পারেন যা কখনো কখনো পকেট ভেটো নামে পরিচিত।
১৭০৭ সালে গ্রেট ব্রিটেনের তৎকালীন রাণী এ্যানী কর্তৃক সর্বশেষ "রাজকীয় ভেটো "প্রয়োগ করা হয়েছিল। এতে তিনি স্কটিশ মিলিশিয়া বিল, ১৭০৮-এর উপর তাঁর ভেটো ক্ষমতা প্রয়োগ করেন।
রোবের গেরাঁ

রোবের গেরাঁ () (জন্ম: ২৮ জুন, ১৮৭৬ - মৃত্যু: ১৯৫২) ফরাসী সাংবাদিক এবং বিশ্ব ফুটবল সংস্থা ফিফা'র ১ম সভাপতি ছিলেন। ১৯০৪ থেকে ১৯০৬ সাল পর্যন্ত ফরাসী ফুটবল দলের ম্যানেজার ছিলেন। ছাড়াও তিনি ফিফা'র প্রতিষ্ঠাতা সদস্য ছিলেন।
রোবের গেরাঁ সাংবাদিক হিসেবে "ল্য মাতাঁ" সংবাদপত্রে নিয়োজিত ছিলেন। "উ্যনিওঁ দে সোসিয়েতে ফ্রঁসেজ দে স্পর আতলেতিক" ফুটবল বিভাগের সম্পাদকের দায়িত্বে থাকা অবস্থায় ফুটবলের সাথে সরাসরি সম্পৃক্ত হন। ফিফা গঠনকালীন প্রথম সাতটি সদস্য দেশের মধ্যে একটি দেশের প্রতিনিধি হিসেবে প্যারিসে স্বাক্ষরের জন্যে একত্রিত হন। সকল দেশের ঐকমত্যের প্রেক্ষাপটে ফিফা গঠিত হয়। মাত্র ২৮ বছর বয়সে ২২ মে, ১৯০৪ তারিখে ফিফা কংগ্রেসের উদ্বোধনী অনুষ্ঠানে তিনি ফিফা সভাপতি হিসেবে নির্বাচিত হন। এরপর তিনি দু'বছরের জন্য দায়িত্ব পালন করেন। এ সময়ে নতুন আরো আটটি দেশ পরিচালনা পরিষদে যোগ দেয়। তন্মধ্যে উল্লেখযোগ্য ছিল বিশ্বের প্রাচীনতম ফুটবল সংস্থা ইংলিশ ফুটবল এসোসিয়েশনের যোগ দেয়ার ঘটনাটি।
আবহমান (২০১০-এর চলচ্চিত্র)

আবহমান চলচ্চিত্রটি ২০১০ সালে মুক্তি পায়। পরিচালনা ও পাণ্ডুলিপি প্রণয়ন করেন ঋতুপর্ণ ঘোষ।
অনিকেত একজন উচুদরের ও নামকরা ফিল্মমেকার। এককালের এক অভিনেত্রী দীপ্তিকে নিজের ছবিতে নিতে গিয়ে প্রেমে পড়ে গিয়েছিলেন-যার পরিণাম বিয়ে। সেসময় সে ছবি আর তিনি শেষ করতে পারেননি। কালের প্রাবাহে তার সংসারে ‘অপ্রতিম’ এর জন্ম হয়। তাদের সংসার বেশ সুখেই কাটছিলো।
ছবির প্লট মোড় নেয় যখন অনিকেতের এক ছবিতে অডিশন করতে আসে ‘শিখা’ নামের এক অভিনেত্রীর মাঝে যৌবনের দীপ্তিকে খুজে ফিরেন। দীপ্তির মনে সন্দেহ জাগে। এক সময় মনে হতে থাকে অনিকেত বুঝি শিখার সাথে অবৈধ প্রেমে পড়েছে। দীপ্তির এই সন্দেহ অনিকেতের বেচে থাকার শেষ দিন পর্যন্ত থেকে যায়।
আবহমান ছবির জন্য ঋতুপর্ণ ঘোষ শ্রেষ্ঠ পরিচালক বিভাগে জাতীয় পুরস্কার পেয়েছেন।
জাতীয় চলচ্চিত্র পুরস্কার (ভারত)
তোফায়েল আহমেদ (লক্ষ্মীপুরের বীর প্রতীক)

তোফায়েল আহমেদ (জন্ম: অজানা, মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
তোফায়েল আহমেদের জন্ম লক্ষ্মীপুর জেলার সদর উপজেলার মিরপুর গ্রামে। তার বাবার নাম বসিরউল্লাহ খান এবং মায়ের নাম আরেফাতুন নেছা। তার স্ত্রীর নাম আয়েশা খাতুন। তাদের সাত মেয়ে, দুই ছেলে।
তোফায়েল আহমেদ চাকরি করতেন পাকিস্তান সেনাবাহিনীতে। ১৯৭১ সালের জানুয়ারি মাসে দ্বিতীয় ইস্ট বেঙ্গল রেজিমেন্ট থেকে বদলি হয়ে তিনি অষ্টম ইস্ট বেঙ্গল রেজিমেন্টের সি কোম্পানিতে যোগ দেন। এর অবস্থান ছিল চট্টগ্রামে। তখন তার পদবি ছিল নায়েব সুবেদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে জেড ফোর্সের অধীনে যুদ্ধ করেন। 
১৯৭১ সালে মুক্তিযুদ্ধের সূচনায় প্রতিরোধযুদ্ধ শেষে একদল মুক্তিযোদ্ধা অবস্থান নিয়েছিলেন খাগড়াছড়ি জেলার রামগড়ে। এপ্রিলের তৃতীয় সপ্তাহে তারা খবর পেলেন, রামগড় দখলের জন্য পাকিস্তানি সেনারা সেদিকে আসছে। তখন মুক্তিযোদ্ধাদের একটি দল অবস্থান নেয় চিকনছড়ায়। এই দলে ছিলেন তোফায়েল আহমেদ। তাদের লক্ষ্য ছিল পাকিস্তান সেনাবাহিনী যাতে হেঁয়াকো থেকে রামগড়ে আসতে না পারে। ৩০ এপ্রিল বেলা একটায় পাকিস্তান সেনাবাহিনী চিকনছড়ায় আক্রমণ করে। সেনারা বেশির ভাগ ছিল কমান্ডো। ঝোড়োগতিতে তারা মুক্তিযোদ্ধাদের প্রতিরক্ষা অবস্থানের ভেতরে ঢুকে ১০০ গজের মধ্যে এসে অতর্কিত আক্রমণ চালায়। মুক্তিযোদ্ধাদের প্রতিরক্ষা তেমন সুবিধাজনক ছিল না। ফলে অতর্কিত এই আক্রমণে তারা বেশ বিপাকে পড়ে যান। তাদের পক্ষে পাকিস্তানি সেনা, বিশেষত কমান্ডোদের মোকাবিলা করা অসম্ভব হয়ে পড়ে। তারা ছিল বেপরোয়া প্রকৃতির। আক্রমণের প্রথম ধাক্কায় বেশ কয়েকজন মুক্তিযোদ্ধা শহীদ ও আহত হন। এতে তাদের একাংশের মধ্যে যথেষ্ট ভীতি ছড়িয়ে পড়ে। ভীতসন্ত্রস্ত মুক্তিযোদ্ধারা অধিনায়ক ও প্লাটুন কমান্ডারের নির্দেশ ছাড়াই পিছু হটতে থাকেন। এতে যাঁরা পাকিস্তান সেনাবাহিনীকে প্রতিরোধ করছিলেন, তারা কিছুটা বিভ্রান্তিতে পড়ে যান। সেখানে এক প্রতিরক্ষা থেকে আরেক প্রতিরক্ষার মধ্যে যোগাযোগব্যবস্থা ছিল না। এ অবস্থায় প্রতিরোধরত মুক্তিযোদ্ধারা পিছু হটতে থাকাদের দেখে মনে করেন যে অধিনায়ক বা প্লাটুন কমান্ডারের নির্দেশেই তারা পিছু হটছেন। এরপর তারাও পিছু হটতে উদ্যত হন। বেশ কয়েকজন পিছু হটেনও। তোফায়েল আহমেদ এ সময় তার দলের সহযোদ্ধাদের নিয়ে বিপুল বিক্রমে পাকিস্তান সেনাবাহিনীকে মোকাবিলা করছিলেন। একপর্যায়ে দেখা গেল যুদ্ধক্ষেত্রে তার দল ছাড়া আর কেউ নেই বললেই চলে। পাকিস্তান সেনাবাহিনীর বেপরোয়া আক্রমণে ক্রমশ তাদের অবস্থাও সংকটময় হয়ে পড়ে। তখন তাদেরও পশ্চাদপসরণ করা ছাড়া গত্যন্তর থাকল না। সহযোদ্ধাদের বাঁচাতে তোফায়েল আহমেদ বাধ্য হয়েই তাদের পিছু হটতে বললেন এবং তাদের নিরাপদ পশ্চাদপসরণের জন্য এ সময় তিনি নিজের জীবনের ওপর বিরাট এক ঝুঁকিও নেন। তিনি তার অস্ত্র দিয়ে গুলি করে পাকিস্তানি সেনাদের ব্যতিব্যস্ত রাখলেন। এই সুযোগে তার সহযোদ্ধারা পিছু হটে যান।
শেষে তিনি একা। তখন তিনি গুলি বন্ধ করে পাকিস্তানি সেনাদের ধোঁকা দেওয়ার জন্য দূরে ঢিল ছুড়তে থাকলেন। পাকিস্তানিরা শব্দ লক্ষ্য করে গোলাগুলি করছে। তিনি পিছু হটছেন। কিন্তু বেশি দূর যেতে পারলেন না। হঠাৎ গোলার স্প্লিন্টারের আঘাতে মারাত্মক আহত হয়ে গড়িয়ে পড়লেন পাহাড়ি ছড়ায়।
আবদুস সালাম (বীর প্রতীক)

শহীদ আবদুস সালাম (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ আবদুস সালামের জন্ম নাটোর জেলার লালপুর উপজেলার ধুপাইল গ্রামে। তার বাবার নাম খন্দকার আবুল কাশেম এবং মায়ের নাম ফাতেমা বেগম। তিনি অবিবাহিত ছিলেন।
আবদুস সালাম পাকিস্তান সেনাবাহিনীর নবীন সৈনিক ছিলেন। চট্টগ্রাম ইস্ট বেঙ্গল রেজিমেন্টাল সেন্টার (ইবিআরসি) থেকে প্রশিক্ষণ নিয়ে ১৯৭০ সালের শেষে যোগ দেন অষ্টম ইস্ট বেঙ্গল রেজিমেন্টে। কয়েক মাস পর শুরু হয় মুক্তিযুদ্ধ। তখন তিনি ঝাঁপিয়ে পড়েন যুদ্ধে।
১৯৭১ সালের ১১ এপ্রিল প্রতিরোধ যুদ্ধকালে আবদুস সালাম প্রথমে যুদ্ধ করেন চট্টগ্রাম জেলার কালুরঘাটে। পাকিস্তান সেনাবাহিনীর প্রচণ্ড আক্রমণে কালুরঘাটের পতন হলে মুক্তিযোদ্ধারা পিছু হটে অবস্থান নেন পটিয়ায়। এরপর সবাই বান্দরবান হয়ে রাঙামাটি যান। পরে মুক্তিযোদ্ধারা অবস্থান নেন মহালছড়িতে। এই মুক্তিযোদ্ধা দলের নেতৃত্বে ছিলেন মেজর মীর শওকত আলী । তিনি মহালছড়িতে হেড কোয়ার্টার স্থাপন করে মুক্তিযোদ্ধাদের চারটি দলে বিভক্ত করেন। প্রথম দল অবস্থান নেয় ঘাগড়াতে। দ্বিতীয় দল বুড়িঘাটে, তৃতীয় দল রাঙামাটি বরকলের মধ্যবর্তী স্থানে এবং চতুর্থ দল কতুবছড়ি এলাকায়। আবদুস সালাম ছিলেন চতুর্থ দলে। এই দলের দলনেতা ছিলেন সুবেদার মুত্তালিব। ১৮ এপ্রিল তারা কুতুবছড়িতে পাকিস্তান সেনাবাহিনীকে অ্যামবুশ করেন। এই অ্যামবুশে তাদের হাতে বেশ কয়েকজন পাকিস্তানি সেনা হতাহত হয়। ২৭ এপ্রিল মহালছড়ির পতন হলে মীর শওকত আলীর নেতৃত্বাধীন বেশির ভাগ মুক্তিযোদ্ধা সমবেত হন রামগড়ে। এ সময় আবদুস সালামের দল হেঁয়াকোতে পাকিস্তান সেনাবাহিনীর বিরুদ্ধে যুদ্ধ করে। রামগড় রক্ষায় হেঁয়াকো ছিল অত্যন্ত গুরুত্বপূর্ণ স্থান। ২৯ এপ্রিল পাকিস্তান সেনাবাহিনী হেঁয়াকোতে মুক্তিবাহিনীর ওপর আক্রমণ করে। মুক্তিযোদ্ধারা পাকিস্তানি আক্রমণ প্রতিরোধ করতে থাকেন। যুদ্ধ অব্যাহত থাকে। ৩০ এপ্রিল পাকিস্তানি সেনারা মুক্তিযোদ্ধাদের অবস্থানে বেপরোয়া আক্রমণ চালায়। সকাল ১০টা পর্যন্ত তুমুল লড়াই চলে। মুক্তিযোদ্ধারা প্রাণপণ লড়াই করেও ব্যর্থ হন। সে দিন বিকেলেই হেঁয়াকোর নিয়ন্ত্রণ পাকিস্তানিদের হাতে চলে যায়। এরপর আবদুস সালামসহ মুক্তিযোদ্ধারা ভারতে চলে যান। সেখানে পুনর্গঠিত হওয়ার পর জুলাই মাস থেকে তারা যুদ্ধ করেন ৫ নম্বর সেক্টরে। এই সেক্টরে যোগ দেওয়ার কিছুদিন পর আবদুস সালাম এক যুদ্ধে শহীদ হন।
হিরোহিতো

"শোয়া" নামটি হিরোহিতো'র মৃত্যুর পর দেয়া হয়। সাধারণতঃ জাপানের সম্রাটগণ এ পন্থায় তাদের নতুন নাম পেয়ে থাকেন। ১৯৯০ সাল থেকে জনগণ তাকে এ নামে ডাকতে শুরু করেন। তার রাজত্বকালীন সময়ে জাপানের বাইরে তিনি সম্রাট হিরোহিতো অথবা শুধুই হিরোহিতো নামে পরিচিত ছিলেন।
১৯২১ সালে পিতার পরিবর্তে জাপানের পরবর্তী সম্রাট হিসেবে প্রিন্স হিরোহিতোর নাম ঘোষণা করা হয়। পিতার মৃত্যুর পর তিনি সম্রাট হিসেবে অভিষিক্ত হন। তিনি ছিলেন প্রথম সম্রাট যিনি বহিঃর্বিশ্বে ভ্রমণ করেছেন। ১৯৭১ সালে ইউরোপ ভ্রমণ শেষে ১৯৭৫ সালে মার্কিন যুক্তরাষ্ট্রে গমন করেছিলেন।
রাজ্যভার গ্রহণের সময় জাপান বৃহৎ শক্তিধর দেশসমূহের একটি ছিল। বিশ্ব অর্থনীতিতে দেশটির অবস্থান ছিল নবম। নৌশক্তিতে ছিল তৃতীয় যা ইতালির পরই দেশটির অবস্থান। এছাড়াও, জাতিপুঞ্জে পাঁচটি স্থায়ী সদস্য দেশের একটি ছিল জাপান। জাপান সাম্রাজ্যের সংবিধানমাফিক রাষ্ট্রপ্রধান হিসেবে তার নির্দেশনায় সাম্রাজ্যের সম্প্রসারণ, সামরিকীকরণ এবং দ্বিতীয় বিশ্বযুদ্ধে জড়িয়ে পড়ার ঘটনা ঘটে। যুদ্ধশেষে অন্যান্য অনেক দেশের নেতৃস্থানীয় ব্যক্তিবর্গের ন্যায় তিনিও যুদ্ধাপরাধী হিসেবে আখ্যায়িত হয়ে বিচারের সম্মুখীন হতে হয়নি। কিন্তু, যুদ্ধ পরবর্তীকালে নতুন দেশে হিরোহিতো প্রতীকি সম্রাটে পরিণত হন।
তার শাসনামলেই জাপান ১৯৩৯ থেকে ১৯৪৫ সাল পর্যন্ত প্রশান্ত মহাসাগরীয় এলাকা ও এশিয়ার বিভিন্ন দেশের সাথে যুদ্ধে জড়িয়ে পড়ে। দ্বিতীয় বিশ্বযুদ্ধকালীন সময়ে হিরোহিতোর ভূমিকা ছিল যথেষ্ট বিতর্কিত। বিশ্বযুদ্ধে জাপান পরাজিত হয় ও সম্রাটের ক্ষমতা যথেষ্ট পরিবর্তিত হয়ে যায়। রাষ্ট্র প্রধান হিসেবে সম্রাটের হিরোহিতো'র ভূমিকা অনেকাংশেই প্রতীকি পর্যায়ে চলে যায়।
দূরারোগ্য ব্যাধি ক্যান্সারে আক্রান্ত হয়ে সম্রাট হিরোহিতো মৃত্যুবরণ করেন। তার স্থলাভিষিক্ত হন বর্তমান সম্রাট আকিহিতো। প্রয়াত সম্রাটের রাষ্ট্রীয় শেষকৃত্যানুষ্ঠানটি আন্তর্জাতিক ঘটনা হিসেবে স্বীকৃতি পায়। বিশ্ব নেতৃবৃন্দ শেষকৃত্যানুষ্ঠানে উপস্থিত ছিলেন। তন্মধ্যে - মার্কিন প্রেসিডেন্ট জর্জ এইচ. ডব্লিউ. বুশ, ফরাসী প্রেসিডেন্ট ফ্রাঁসোয়া মিতেরা, ডিউক অব এডিনবার্গ প্রিন্স ফিলিপ অন্যতম। সম্রাট শোয়াকে টোকিওর হ্যাচিওজি এলাকায় অবস্থিত রাজকীয় সমাধি-মন্দিরে সম্রাট তাইশো পাশে কবর দেয়া হয়।সম্রাট আকিহিতর পর বর্তমান সম্রাট নারুহিত।
ফেনী পৌরসভা

ফেনী পৌরসভা বাংলাদেশের ফেনী জেলার অন্তর্গত একটি পৌরসভা।
ফেনী পৌরসভা ফেনী জেলার কলেজ রোডে অবস্থিত। ফেনী সরকারি কলেজের দক্ষিণ দিকে দ্বিতল পৌরসভা ভবনটি অবস্থিত। এ পৌরসভার উত্তরে ধর্মপুর ইউনিয়ন, উত্তর-পশ্চিমে শর্শদি ইউনিয়ন, পশ্চিমে পাঁচগাছিয়া ইউনিয়ন, দক্ষিণে বালিগাঁও ইউনিয়ন এবং পূর্বে কালিদহ ইউনিয়ন ও কাজিরবাগ ইউনিয়ন অবস্থিত।
১৯৫৮ সালে এই পৌরসভা গঠিত হয়। এটি প্রথম শ্রেণীর পৌরসভা ও ১৮টি ওয়ার্ড নিয়ে গঠিত মাত্র ২৭.২০ বর্গ কিলোমিটার আয়তনের ফেনী পৌরসভা। এ পৌরসভার প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
এ ইউনিয়নের গ্রামগুলো হল:
মায়োগ্লোবিন

মায়োগ্লোবিন (ইংরেজি ভাষায়: Myoglobin) একটি আয়রন এবং অক্সিজেন বন্ধন দ্বারা যুক্ত এক ধরনের প্রোটিন। এটি সাধারণত মেরুদন্ডী প্রাণীর মাংস পেশীর কোষে দেখা যায়। এটি হিমোগ্লোবিন এর সাথে সম্পর্কযুক্ত।
ক্ষয় হয়ে যাওয়া পেশির কলা থেকে মায়োগ্লোবিন নির্গত হয়। যকৃত এই নিঃসরিত মায়োগ্লোবিনকে শোধন করে, কিন্তু তা রেনাল টিউবুলার এপিথেলিয়ামের জন্য ক্ষতিকর এবং তা তীব্র যকৃতের রোগের কারণ হতে পারে। মায়োগ্লোবিন নিজে বিষাক্ত নয়, তবে ফেরিহেমাট অংশে এসিড (যেমন - এসিডিক মূত্র, লাইসোসোমেস) থাকে।
মায়োগ্লোবিনের কারণে পেশির রোগ দেখা দিতে পারে, যা বুক ব্যথায় আক্রান্ত রোগীর ক্ষেত্রে সম্ভাব্য হার্ট অ্যাটাকের রূপ ধারণ করে।
অভ্যুত্থান

অভ্যুত্থান () (, ) হচ্ছে হঠাৎ ও অবৈধভাবে নির্বাচিত সরকারের রাষ্ট্রপ্রধানের বিরুদ্ধে দলগতভাবে কোন গোষ্ঠীর অবস্থান ব্যক্ত করে ক্ষমতাচ্যুত করা কিংবা জোরপূর্বক পদত্যাগ করতে বাধ্য করা। সাধারণতঃ ছোট্ট একটি দলের সদস্য হিসেবে সামরিক বাহিনীর সদস্যরা রাষ্ট্রের বর্তমান সরকারের বিরুদ্ধে অভ্যুত্থান কাজ পরিচালনা করে থাকে। এরপর সরকার পরিবর্তনে অন্য কোন পরিচালনা কমিটি, বেসামরিক অথবা সামরিক বাহিনী ক্ষমতা দখল করে রাষ্ট্র পরিচালনায় অগ্রসর হয়।
বিপ্লবাত্মক কর্মকাণ্ডে বৃহৎসংখ্যক জনগোষ্ঠী অংশ নেয়; কিন্তু, অভ্যুত্থানে স্বল্পসংখ্যক ব্যক্তি অংশ নিয়ে থাকে। এমনকি একজন ব্যক্তি হিসেবে সংশ্লিষ্ট দেশের সেনাবাহিনী প্রধানের মাধ্যমেও অভ্যুত্থান কার্য পরিচালনা হতে পারে। এছাড়াও, অন্য দেশের মাধ্যমেও অভ্যুত্থান কাজ হতে পারে। এর প্রকৃষ্ট উদাহরণ হিসেবে রয়েছে ১৯৫৩ সালের ইরানের অভ্যুত্থান। জার্মানির বাভারিয়া প্রদেশের সরকার উৎখাতের লক্ষ্যে এডলফ হিটলার বিয়ার হল পুটস ভবন অবরোধ করে অভ্যুত্থানের চেষ্টা চালিয়েছিলেন।
অভ্যুত্থান শব্দটি ফরাসী ভাষা থেকে এসেছে যার অর্থ হচ্ছে "আকস্মিকভাবে সরকারের বিরুদ্ধে অবরোধ করা"। অনানুষ্ঠানিকভাবে অভ্যুত্থান বা ক্যু শব্দটি প্রতিষ্ঠান বা সংস্থার ক্ষেত্রে প্রয়োগ হয়ে থাকে। দায়িত্বভার গ্রহণ, বিজয় কিংবা স্থান পরিবর্তনের ক্ষেত্রে ক্যু শব্দ ব্যবহার হয়ে থাকে।
আফ্রিকা মহাদেশের রাষ্ট্রগুলোয় অভ্যুত্থান একটি সাধারণ ঘটনা হিসেবে দাঁড়িয়েছে। ১৯৫২ থেকে ২০০০ সালের মধ্যে নির্দিষ্ট ৩৩টি দেশে ৮৫ বার অভ্যুত্থান সংঘটিত হয়। পশ্চিম আফ্রিকায় সর্বাধিক ৪২ বার এ ঘটনা ঘটেছে। অধিকাংশ অভ্যুত্থানই নির্বাচিত সরকারের বিরুদ্ধে ঘটছে; ২৭ বার সামরিক জান্তার বিরুদ্ধে এবং মাত্র পাঁচবার হত্যাকাণ্ডের মাধ্যমে।
সরকার ব্যবস্থা পরিবর্তনে বিশ্বব্যাপী এ নিয়ম পরিচিত। সাধারণতঃ সামরিক বাহিনী সরাসরি ক্ষমতায় না গিয়ে তাদের মদদপুষ্ট বেসামরিক ব্যক্তিকে দেশ পরিচালনায় আহ্বান জানায়। অভ্যুত্থানের মাধ্যমে ফ্রেঞ্চ ফোর্থ রিপাবলিকের শাসন ব্যবস্থা ধ্বসে পড়ে, মৌরিতানিয়ায় রাষ্ট্রপতি সৌদি আরবে থাকাবস্থায় ৩ আগস্ট, ২০০৫ সালে সরকার পরিবর্তিত হয়।
দ্বিতীয় সুলাইমান

দ্বিতীয় সুলাইমান (১৫ই এপ্রিল, ১৬৪২ – ২২/২৩শে জুন, ১৬৯১) (উসমানীয় তুর্কি: سليمان ثانى "সুলাইমান-ই-সানি") ১৬৮৭ সাল থেকে ১৬৯১ সাল পর্যন্ত উসমানীয় সাম্রাজ্যের সুলতান ছিলেন।
দ্বিতীয় সুলাইমান কন্সটান্টিনোপলের তোপকাপি প্রাসাদে জন্মগ্রহণ করেন। তার জীবনের অধিকাংশ সময়ই তিনি প্রাসাদের কেফসে কাটান। এটি একধরনের বিলাসবহুল বন্দীশালা। রক্তসম্পর্কীয় যুবরাজরা যাতে বিদ্রোহ করতে না পারে তার জন্য এতে তাদের আটকে রাখা হত। তার মা কাটরিন সালিহা দিলাশুব সুলতান ছিলেন একজন সার্বিয়ান রমণী।
ক্ষমতায় আরোহণের পরপরই উসমানীয়রা মোহাচের দ্বিতীয় যুদ্ধে পরাজিত হয়। তার একার পক্ষে সম্ভব না হওয়ায় তিনি কোপরুলু ফাজিল মোস্তাফা পাশাকে উজিরে আজম হিসেবে নিযুক্ত করেন। এরপরও যখন রাশিয়া ইউরোপীয় শক্তির সাথে মিত্রতা করে, উসমানীয়রা ক্রিমিয়ান অভিযানে ব্যাপকভাবে পরাস্ত হয়।
কোপরুলুর নেতৃত্বাধীনে উসমানীয়রা সার্বিয়ায় অস্ট্রিয়ান অগ্রযাত্রাকে থামাতে সক্ষম হয় এবং স্লাঙ্কামেনের যুদ্ধে অস্ট্রিয়ান বাহিনী কর্তৃক কোপরুলু ফাজিল মোস্তাফা পাশা মৃত্যুবরণ করার সময় বুলগেরিয়ার উত্থানকে ধ্বংস করতে সক্ষম হয়।
১৬৮৮ সালে উসমানীয় সুলতান দ্বিতীয় সুলাইমান জরুরীভিত্তিতে উসমানীয়-হাবসবার্গ‌ যুদ্ধের সময় দ্রুতগতিতে এগিয়ে আসা অস্ট্রিয়ানদের বিরুদ্ধে সাহায্য চান। মোগল সম্রাট আওরঙ্গজেব এবং তার সেনাবাহিনী তখন দক্ষিণাত্যের যুদ্ধে মারাঠাদের বিরুদ্ধে লড়াই করছিলেন।
[৪৯ বছর]
মোহাম্মদ নিজামউদ্দীন

শহীদ মোহাম্মদ নিজামউদ্দীন (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
শহীদ নিজামউদ্দীনের জন্ম নেত্রকোণা জেলার মদন উপজেলার ফতেপুর গ্রামে। তার বাবার নাম সাইফউদ্দীন আহমেদ এবং মায়ের নাম ফাতেমা বেগম।
মো. নিজামউদ্দীন চাকরি করতেন ইপিআরে। ১৯৭১ সালে কর্মরত ছিলেন রাজশাহী সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে যুদ্ধ করেন লালগোলা সাবসেক্টরে।
মুক্তিযুদ্ধের তখন চূড়ান্ত পর্যায়। বাংলাদেশের সর্বত্র তুমুল যুদ্ধ চলছে। মুক্তিবাহিনী ও মিত্রবাহিনীর সমন্বয়ে গড়া যৌথ বাহিনী একের পর এক পাকিস্তান সেনাবাহিনীর বিভিন্ন প্রতিরক্ষা অবস্থান ও ঘাঁটিতে আক্রমণ চালাচ্ছে। প্রচণ্ড আক্রমণের চাপে দিশেহারা পাকিস্তানিরা সমবেত হচ্ছে শহর এলাকার নিরাপদ অবস্থানে। অন্যদিকে দেশের উত্তরাঞ্চলে ভারত-বাংলাদেশ সীমান্তে কোনো কোনো স্থানে তখনো পাকিস্তান সেনাবাহিনী পোড়ামাটিনীতি নিয়ে মাটি কামড়ে পড়ে আছে। সর্বাত্মকভাবে যৌথ বাহিনীকে প্রতিরোধ করছে। এতে ক্ষয়ক্ষতির পরিমাণ ব্যাপকভাবে বাড়তে থাকে। এ সময় ১২ ডিসেম্বর একদল মুক্তিযোদ্ধা হাকিমপুর থেকে অগ্রসর হতে থাকেন চাঁপাইনবাবগঞ্জ অভিমুখে। তারা ৭ নম্বর সেক্টরের লালগোলা সাবসেক্টরের অধীন মুক্তিযোদ্ধা। এ দলের একজন সদস্য মো. নিজামউদ্দীন। পথে ছিল পাকিস্তান সেনাবাহিনীর পোড়াগ্রাম ঘাঁটি। মুক্তিযোদ্ধারা ওই ঘাঁটির কাছাকাছি হওয়ামাত্র পাকিস্তানি সেনারা মুক্তিযোদ্ধাদের আক্রমণ করে। তখন দুই পক্ষে তুমুল যুদ্ধ হয়। মুক্তিযোদ্ধাদের পাল্টা আক্রমণের মুখে পাকিস্তানি সেনারা টিকতে না পেরে কয়েকজন নিহত সহযোদ্ধা ও অনেক অস্ত্রশস্ত্র ফেলে পালিয়ে যায়। এ যুদ্ধে মুক্তিযোদ্ধাদের দু-তিনজন আহত হন। পাকিস্তানি সেনারা পোড়াগ্রাম থেকে পালিয়ে অবস্থান নেয় বহরমপুরে। পরদিন ১৩ ডিসেম্বর মো. নিজামউদ্দীনসহ মুক্তিযোদ্ধারা রওনা হন সেখানে। কাছাকাছি যাওয়ার পর তারা জানতে পারেন, পাকিস্তানি সেনারা সেখান থেকে পশ্চাদপসরণ করে চাঁপাইনবাবগঞ্জ যাওয়ার প্রস্তুতি নিচ্ছে। এ খবর পেয়ে মুক্তিযোদ্ধাদের দলনেতা সিদ্ধান্ত নেন পাকিস্তানি সেনাদের সরাসরি আক্রমণ না করে অ্যাম্বুশের। তার নির্দেশ পেয়ে তারা দ্রুত অবস্থান নেন পাকিস্তানিদের পালিয়ে যাওয়ার পথে। মুক্তিযোদ্ধারা সড়কের এক স্থানে দুই ধারের ঝোপঝাড়ের আড়ালে লুকিয়ে থাকেন। তারপর সময় গড়াতে থাকে। আশপাশে কোথাও মানুষজনের সাড়া নেই। চারদিক নিস্তব্ধ। যুদ্ধের ডামাডোলে স্থানীয় লোকজন নিরাপদ স্থানে চলে গেছে। সাহসী কয়েকজন শুধু মুক্তিযোদ্ধাদের সঙ্গে আছেন। তারা সাহায্যকারী ও পথপ্রদর্শক। বেশিক্ষণ তাঁদের অপেক্ষা করতে হলো না। ৪০-৪৫ মিনিট পর মুক্তিযোদ্ধারা দেখতে পেলেন দুটি সেনাবাহী গাড়ি এগিয়ে আসছে। গন্তব্য চাঁপাইনবাবগঞ্জ। গাড়ি দুটি গুলির আওতায় আসামাত্র গর্জে উঠে মো. নিজামউদ্দীনসহ মুক্তিযোদ্ধা সবার অস্ত্র। পাকিস্তানি সেনারা চিন্তাও করেনি এমন আক্রমণের। কারণ, তারা মনে করেছিল মুক্তিযোদ্ধারা পেছনেই আছেন। আক্রমণের প্রথম ধাক্কাতেই হতাহত হয় বেশ কয়েকজন পাকিস্তানি সেনা। একটু পর পাকিস্তানি সেনারা পাল্টা আক্রমণ শুরু করে। মুক্তিযোদ্ধারা সাহসিকতার সঙ্গে সেই আক্রমণ প্রতিহত করতে থাকেন। এমন সময় হঠাৎ গুলিবিদ্ধ হয়ে মাটিতে লুটিয়ে পড়েন মো. নিজামউদ্দীন। সহযোদ্ধারা গুরুতর আহত মো. নিজামউদ্দীনকে দ্রুত উদ্ধার করেন। কিন্তু চিকিৎসকের কাছে পাঠানোর আগেই নিভে যায় তার জীবনপ্রদীপ। যুদ্ধশেষে সহযোদ্ধারা তার মরদেহ সমাহিত করেন সেখানেই। মুক্তিযোদ্ধাদের পক্ষে শুধু মো. নিজামউদ্দীন শহীদ ও দু-তিনজন আহত হন।
শাখাওয়াত হোসেন

শাখাওয়াত হোসেন (ডাক নাম বাহার) (জন্ম: অজানা, মৃত্যু: ২৬ নভেম্বর, ১৯৭৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
শাখাওয়াত হোসেনের জন্ম নেত্রকোণা জেলার পূর্বধলা উপজেলার বৈরাটি ইউনিয়নের কাজলা গ্রামে। তার বাবার নাম মহিউদ্দিন তালুকদার এবং মায়ের নাম আশরাফুননেছা। মুক্তিযুদ্ধে তারা সাত ভাই ও তিন বোন সবাই অংশ নেন। চার ভাই খেতাবপ্রাপ্ত।
শাখাওয়াত হোসেন ১৯৭১ সালে একাদশ শ্রেণীর শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। পাকিস্তান সেনাবাহিনী ময়মনসিংহ দখলের জন্য অগ্রসর হতে থাকলে তিনি ইপিআরদের সংগঠিত করে মধুপুর সেতুর অপর পাশে প্রতিরোধ গড়ে তোলেন। পাকিস্তান সেনাবাহিনী বিমান আক্রমণ করে তাদের প্রতিরোধ ভেঙে দেয়। এপ্রিল মাসের মাঝামাঝি তিনি ভারতে যান। তুরায় নিজের এক ভাই বেলাল এর সাথে এক্সপ্লোসিভ ও লিডারশিপ প্রশিক্ষণ নেন। প্রশিক্ষণ শেষে ১১ নম্বর সেক্টরের ঢালু ও মহেন্দ্রগঞ্জ সাবসেক্টরে যুদ্ধ করেন। এই ১১ নং সেক্টরের সেক্টর কমান্ডার ছিলেন বাহারেরই সেজো ভাই কর্নেল আবু তাহের। তিনি পরে আরও কয়েকটি অপারেশনে অংশ নেন। কামালপুরে কয়েক দিন পরপরই তারা গেরিলা হামলা চালাতেন।
১৯৭১ সালের জুন মাসের একদিন মুক্তিবাহিনীর কয়েকটি দল পূর্বপরিকল্পনা অনুযায়ী অন্ধকার রাতে সীমান্ত অতিক্রম করে পাকিস্তানি প্রতিরক্ষা অবস্থানের দিকে যেতে থাকে। এ ঘটনা ময়মনসিংহ জেলার উত্তরে ভারত-বাংলাদেশ সীমান্তবর্তী হালুয়াঘাট। কয়েকটি দলের মধ্যে শাখাওয়াত হোসেন বাহার একটি দলের নেতৃত্বে। তার দলের কাছে অস্ত্র বলতে দুটি এলএমজি। বাকি সব স্টেনগান ও রাইফেল। একজন পথপ্রদর্শক তাঁদের পথ দেখিয়ে নিয়ে যাচ্ছেন। কিন্তু অন্ধকারে পথপ্রদর্শকের ভুল নির্দেশনায় তারা শত্রুর প্রতিরক্ষা অবস্থানের একদম কাছে চলে যান। উপস্থিতি টের পেয়ে পাকিস্তানি সেনারা তাঁদের আক্রমণ করে। এদিকে কথা ছিল পাকিস্তানি সেনাবাহিনীর ঘাঁটির ওপর আক্রমণ শুরু করার আগে সেখানে ভারত থেকে দূরপাল্লার কামানের গোলা বর্ষণের। ঠিক তখনই শুরু হয় ভারত থেকে কামানের গোলাবর্ষণ। সেগুলো পাকিস্তানি ঘাঁটির ওপর না পড়ে মুক্তিযোদ্ধাদের ওপরই পড়ে। পাকিস্তান সেনাবাহিনীর আক্রমণ এবং নিজেদের গোলায় শহীদ ও আহত হন বেশ কয়েকজন মুক্তিযোদ্ধা। এতে অক্ষত মুক্তিযোদ্ধারা কিছুটা বিশৃঙ্খল হয়ে পড়েন। জীবন বাঁচাতে কেউ কেউ দলনেতার নির্দেশ ছাড়াই বিভিন্ন দিকে পশ্চাদপসরণ শুরু করেন। চরম সংকটময় এক অবস্থা। শাখাওয়াত হোসেন দক্ষতার সঙ্গে পরিস্থিতি মোকাবিলা করে তার দলের মুক্তিযোদ্ধাদের ছত্রভঙ্গ হয়ে যাওয়া থেকে রক্ষা করেন। একই সঙ্গে বেতারযন্ত্রের মাধ্যমে যোগাযোগ করে গোলন্দাজ দলকে পরিস্থিতি জানান। পরে তারা নিশানা ঠিক করে পাকিস্তানি ঘাঁটির ওপর গোলাবর্ষণ শুরু করে। এরপর শাখাওয়াত হোসেন উদ্যোগ নেন পাকিস্তান সেনাবাহিনীকে আক্রমণের। কিন্তু দেখা গেল তার দলের বেশির ভাগ সহযোদ্ধা ভীতসন্ত্রস্ত হয়ে পড়েছেন। তাঁদের মনোবলও ভেঙে পড়েছে। এই অবস্থায় তিনি পশ্চাদপসরণের সিদ্ধান্ত নিতে বাধ্য হন। সেদিন শেষ পর্যন্ত তাঁদের আক্রমণের প্রচেষ্টা ব্যর্থতায় পর্যবসিত হয়। তবে সহযোদ্ধাদের বাঁচাতে তিনি দুঃসাহসী ভূমিকা পালন করেন। তার অস্ত্র দিয়ে গুলি করে তিনি পাকিস্তানি সেনাদের ব্যতিব্যস্ত রাখেন। এ সুযোগে তার সহযোদ্ধারা নিরাপদ স্থানে চলে যান। তার একক প্রচেষ্টায় অনেক মুক্তিযোদ্ধা প্রাণে বেঁচে যান।
প্রজাপতি (চলচ্চিত্র)

প্রজাপতি এটি ২০১১ সালে মুক্তিপ্রাপ্ত একটি বাংলাদেশি চলচ্চিত্র। চলচ্চিত্রটি পরিচালনা করেছেন ছোটপর্দার অন্যতম জনপ্রিয় পরিচালক মুহাম্মদ মোস্তফা কামাল রাজ। এটি তার পরিচালিত প্রথম পূর্ণদৈর্ঘ্য চলচ্চিত্র। এনায়েতুর রহমান বাপ্পী প্রযোজিত এই ছবিটি এনটিভি প্রোডাকশন হাউজের ব্যানারে নির্মাণ করা হয়েছে। ছবির প্রধান তিনটি চরিত্রে অভিনয় করেছেন মৌসুমী, জাহিদ হাসান ও মোশাররফ করিম।
মুহাম্মদ মোস্তফা কামাল রাজ একজন জনপ্রিয় টিভি নির্মাতা। তিনি একসময় চলচ্চিত্র নির্মাণের উদ্যোগ নেন এবং তার পরিচালিত প্রথম পূর্ণদৈর্ঘ্য চলচ্চিত্র "প্রজাপতি", চলচ্চিত্রটি নির্মাণ কাজ শেষ হওয়ার পরপরই এর গানের এ্যালবাম বাজারে ছাড়া হয় জি-সিরিজের ব্যানারে। চলচ্চিত্রের গানের এ্যালবাম শ্রোতারা সাদরে গ্রহণ করে। কিন্তু চলচ্চিত্রটি প্রেক্ষাগৃহে মুক্তি দেওয়া নিয়ে বেশ জটিলতার সৃষ্টি হয়। নির্মাতার পরিকল্পনা ছিল এটি ব্যাপক আয়োজনের মধ্য দিয়ে ঢাকা-নারায়ণগঞ্জসহ সারাদেশেব্যাপী একযোগে ঈদুল আজহায় মুক্তি দেয়ার। কিন্তু তা সম্ভব হয়নি নানাবিধ জটিলতার কারণে। 
জটিলতার কারণে, এর মধ্যে প্রযোজনা প্রতিষ্ঠান নিয়েও সৃষ্টি হয় এক বড় সমস্যা। চলচ্চিত্রটির প্রযোজক ছিলেন এনায়েতুর রহমান বাপ্পী। আর প্রযোজনা প্রতিষ্ঠান ছিল এনটিভি। পরে এনায়েতুর রহমান বাপ্পী এনটিভি থেকে চলে যান এবং নিজেই প্রতিষ্ঠিত করেন আরেকটি নতুন স্যাটেলাইট টিভি চ্যানেল চ্যানেল নাইন। ফলে ছবির প্রযোজনা প্রতিষ্ঠানের অংশীদারিত্ব এবং অনুমোদন নিয়ে তৈরি হয় বেশ জটিলতা।
এসব সমস্যার কারণে চলচ্চিত্রটি একযোগে সারাদেশেব্যাপী প্রেক্ষাগৃহে মুক্তি দেওয়া সম্ভব হয়নি। প্রথমে ছবিটির বারোটি প্রিন্ট করার কথা থাকলেও প্রযোজনা প্রতিষ্ঠান নিয়ে যে ঝামেলা সৃষ্টি হয় তা আরও গাঢ় হয়। পরিবেশনায় থাকার কথা ছিল "অমি-বনি কথাচিত্র" এর, একপর্যায়ে তাঁরাও পরিবেশনা থেকে সরে দাঁড়ায়। সবশেষে নির্মাতা মোহাম্মদ মোস্তফা কামাল রাজ নিজ উদ্যোগে তিনটি প্রিন্ট করে ঢাকার দুটি অভিজাত প্রেক্ষাগৃহ "স্টার সিনেপ্লেক্স"-এ দুটি ও অন্যটি "বলাকা সিনেওয়ার্ল্ড"-এ মুক্তি দেন।
প্রজাপতি ছবির সংগীত পরিচালনা করেছেন তরুন সংগীত শিল্পী ও সংগীত পরিচালক হাবিব ওয়াহিদ। গান লিখেছেন কবির বকুল, শফিক তুহিন ও জাহিদ আকবর। গানের কণ্ঠশিল্পীরা হলেন কুমার বিশ্বজিৎ, হাবিব ওয়াহিদ, কনা, ন্যান্সি, বালাম, সিঁথি ও ফেরদৌস ওয়াহিদ।
! ট্র্যাক !! গান !! কণ্ঠশিল্পী !! নোট
বাংলাদেশের শিল্পীদের চিত্র ও অঙ্কন প্রদর্শনী - ১৯৭১

বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে বাংলাদেশের শিল্পীদের চিত্র ও অঙ্কন প্রদর্শনী - ১৯৭১ শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগিতা কামনা করা হয়।
বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবী সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।
এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:
ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।
জোসুয়া লেডারবার্গ

জোসুয়া লেডারবার্গ ForMemRS (২৩ মে ১৯২৫ – ২ ফেব্রুয়ারি ২০০৮) একজন মার্কিন অণুজীববিদ। তিনি ১৯৫৮ সালে চিকিৎসাবিজ্ঞানে নোবেল পুরস্কার অর্জন করেন। 
লেডারবার্গ নিউ জার্সির এক ইহুদি পরিবারে জন্মগ্রহণ করেন। তিনি কলাম্বিয়ার কলেজ অব ফিজিশিয়ানস অ্যান্ড সার্জন্সে পড়াশোনা করেন।
নোবেল পুরস্কার পাওয়ার পর তিনি স্ট্যানফোর্ড বিশ্ববিদ্যালয় এ যান এবং জেনেটিক্স বিভাগ প্রতিষ্ঠা করেন। ১৯৭৮ সালে তিনি রকফেলার বিশ্ববিদ্যালয়ের প্রেসিডেন্ট হন।
জন রবিন ওয়ারেন

জন রবিন ওয়ারেন একজন অস্ট্রেলীয় রোগতত্ত্ববিদ।
অ্যাডিলেডের সেন্ট পিটারস কলেজ থেকে হাই স্কুল শেষ করে রবিন অ্যাডিলেড বিশ্ববিদ্যালয় থেকে এমবিবিএস ডিগ্রি অর্জন করেন। তিনি কর্মজীবনের অধিকাংশ সময় রয়েল পার্থ হাসপাতালে ব্যয় করেছেন। ইউনিভার্সিটি অব ওয়েস্টার্ন অস্ট্রেলিয়ায় তিনি তার সহকর্মী ব্যারি মার্শালের সাথে প্রমাণ করেন, পাকস্থলীর আলসারের জন্য ব্যাকটেরিয়াম দায়ী। ২০০৭ সালে তিনি 'কম্প্যানিয়ন অব দ্য অর্ডার অব অস্ট্রেলিয়া' সম্মানে ভূষিত হন।
আলবার্তো সুপ্পিসি

আলবার্তো হোর‌্যাসিও সুপ্পিসি (; জন্ম: ২০ নভেম্বর, ১৮৯৮ - মৃত্যু: ২১ জুন, ১৯৮১) উরুগুয়ের কোচ ছিলেন। ১৯৩০ সালের বিশ্বকাপ ফুটবলে উরুগুয়ে ফুটবল দলকে নেতৃত্ব দেন এবং বিশ্বকাপ ফুটবলের অভিষেক প্রতিযোগিতায় স্বাগতিক দেশকে চ্যাম্পিয়ন হতে সহায়তা করেন। সুপ্পিসি এল প্রফেসর (দ্য প্রফেসর) নামেও পরিচিত ছিলেন। "হেক্টর সুপ্পিসি সিদেস" নামীয় তার এক চাচাতো ভাই পেশাদারী পর্যায়ের ড্রাইভার ছিলেন।
২২ এপ্রিল, ১৯১৭ সালে নিজ শহর কলোনিয়া ডেল সেক্রেমেন্তো এলাকায় প্লাজা কলোনিয়া নামক একটি ক্লাব প্রতিষ্ঠা করেন। ১২,০০০ আসনবিশিষ্ট নিজ শহরের এ মাঠটিকে পরবর্তীকালে তার সম্মানে পরিবর্তিত করে রাখা হয় এস্তাদিও প্রফেসর আলবের্তো সুপ্পিসি নামে। বর্তমানে কোপা আমেরিকা প্রতিযোগিতার পূর্বে নামাঙ্কিত ১৯২৯ সালের দক্ষিণ আমেরিকান চ্যাম্পিয়নশীপ প্রতিযোগিতায় তিনি উরুগুয়ে ফুটবল দলের কারিগরী পরিচালক হিসেবে কোচের দায়িত্ব পালন করে দলকে তৃতীয় স্থান অর্জনে সহায়তা করেন।
ফিফা বিশ্বকাপের স্বাগতিক দেশ হিসেবে উরুগুয়েতে ১৯৩০ সালে প্রথমমারের মতো বিশ্বকাপ ফুটবল অনুষ্ঠিত হয়। ১৯২৮ সালের গ্রীষ্মকালীন অলিম্পিকে স্বর্ণপদক বিজয়ী আন্দ্রেজ মাজালি নামীয় গোলরক্ষককে তিনি দল থেকে বাদ দেন। মাজালি কার্ফু লঙ্ঘনজনিত কারণে আটক হয়েছিলেন। ফলে মোন্তেভিদিওতে প্রতিযোগিতা শুরুর পূর্বে দলীয় হোটেলে সময়মতো উপস্থিত হতে না পারাই ছিল এর মূল কারণ। প্রাতিষ্ঠানিকভাবে ৯৩,০০০ দর্শক এস্তাদিও সেন্টারিও স্টেডিয়ামে খেলা দেখতে আসেন। প্রথমার্ধে আর্জেন্টিনার বিপক্ষে উরুগুয়ে ২-১ ব্যবধানে পিছিয়ে থাকলেও শেষ পর্যন্ত অবিশ্বাস্যভাবে ৪-২ গোলের ব্যবধানে ম্যাচ জেতে এবং প্রথম বিশ্বকাপ বিজয়ী দল হিসেবে আত্মপ্রকাশ করে। প্রতিযোগিতায় সুপ্পিসি'র কোচিং সহকারী হিসেবে পেদ্রো এরিস্পে, আর্নেস্তো ফিগোলি, লুইস গ্রেকো এবং পেদ্রো অলিভিয়েরি ছিলেন।
বহুপদী বন্টন

ধরা যাক formula_1, যেখানে k > 1, হল র‍্যান্ডম ভ্যারিয়েবলের একটি সেট যাতে k সংখ্যক র‍্যান্ডম ভ্যারিয়েবল আছে । ধরি, formula_2এই র‍্যান্ডম ভ্যারিয়েবলগুলোর প্রত্যেকটা 0,1,2...,n থেকে যে কোন মান গ্রহণ করতে পারে । 
এবং ধরি, k সংখ্যক অঋণাত্মক সংখ্যা formula_3আছে যাদের যোগফল হল 1(সকল সম্ভাব্যতার যোগফল ১ হবে বলে অর্থাৎ formula_4)। আবার k সংখ্যক অঋণাত্মক পূর্ণসংখ্যা formula_5চিন্তা করা যাক যাদের যোগফলও হচ্ছে 1 অর্থাৎ formula_6,যেখানে প্রত্যেক formula_7 1 থেকে n এর মধ্যে যে কোন পূর্ণ সংখ্যামান গ্রহণ করতে পারে । যে কোন formula_8 সেট এর জন্য যদি 
formula_9 এবং formula_10 ... এবং formula_11 যৌথভাবে হওয়ার সম্ভাবনা
formula_12
হয়,তাহলে বলা যায় প্যারামিটার n এবং formula_3 বিশিষ্টformula_14এর একটি বহুপদী যৌথবণ্টন আছে । একটু অন্যভাবে বললে , formula_2 কে k সংখ্যক ঘটনা হিসেবে বিবেচনা করে n বার পরীক্ষা অর্থাৎ এক্সপেরিমেন্ট চালিয়ে এই n বারের মধ্যে formula_16 ঘটনাটি formula_17বার,formula_18ঘটনাটি formula_19বার ,এভাবে ... formula_20 ঘটনাটি formula_21বার (formula_6) একসাথে ঘটার সম্ভাবনাকে উপর্যুক্ত সমীকরণ দিয়ে প্রকাশ করা হয়েছে । 
প্যারামিটার n হল যতবার পরীক্ষা অর্থাৎ এক্সপেরিমেন্ট করা হয়েছে তার মোট সংখ্যা আর প্যারামিটার formula_3 হল k তম ক্যাটাগরি বা শ্রেণীতে অন্তর্ভুক্ত থাকার সম্ভাবনা (1,2,3...,k) এই k সংখ্যক ক্যাটাগরি বা শ্রেণীতে বিভক্ত বলে বিবেচনা করে )
ছক্কার গুটি দিয়ে উদাহরণ দেয়া যাক । ধরা যাক, একটা ছক্কার গুটি 5 (n = 5) বার ছুঁড়ে মেরে পরীক্ষা চালানো হচ্ছে । ছক্কার গুটিতে 1,2,3,4,5,6 ( k = 6) এর যে কোনটা উঠতে পারে । অর্থাৎ আমাদের আউটকামকে আমরা 6 টা ক্যাটাগরি বা শ্রেণীতে ভাগ করতে পারি । 1,2 থেকে 6 পর্যন্ত যে কোনটারই ওঠার সম্ভাবনা অর্থাৎ এই 6 টা শ্রেণীর যে কোন একটা শ্রেণীতে অন্তর্ভুক্ত হওয়ার সম্ভাবনা হল 6 ভাগের 1 ভাগ (1/6) । 
formula_24
আমরা ধরতে পারি , formula_25 হল n=5 বারের মধ্যে কয়বার i(i = 1,2...,k=6) উঠেছে অর্থাৎ কয়বার i(i = 1,2...,k=6) তম শ্রেণীতে অন্তর্ভুক্ত ছিল তার সংখ্যা ধারণকারী র‍্যান্ডম ভ্যারিয়েবল । তার মানে formula_26হল 5 বারের মধ্যে কয়বার 5 উঠেছে তার সংখ্যা নির্দেশক র‍্যান্ডম ভ্যারিয়েবল । 5 বারের এক্সপেরিমেন্টে একটা সম্ভাব্য আউটকাম হতে পারে 
formula_27
এখানে formula_28,formula_29,formula_30,formula_31,formula_32,formula_33 । সবগুলো formula_34 কে যোগ করলে যোগফল নিঃসন্দেহে হবে n = 5 ।
formula_35
বীরেন সোম

বীরেন সোম (জন্ম: ১৯৪৮ - ) বাংলাদেশের একজন চিত্রশিল্পী ও স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।
শিল্পী বীরেন সোম ১৯৪৮ সালে জামালপুর জেলায় জন্মগ্রহণ করেন। তার পিতার নাম: দেবেন্দ্র কুমার সোম এবং মা: কনক প্রভা সোম।
বীরেন সোম ষাটের দশকের মাঝামাঝি সময়ে চারুকলা ইনস্টিটিউটে ভর্তি হন।
তিনি ন্যাশনাল হার্বেরিয়ামের প্রধান শিল্পী ছিলেন। বর্তমানে সরকারি চাকরি থেকে অবসর গ্রহণ করে শিল্পচর্চায় নিয়োজিত আছেন।
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয়জনের মধ্যে সর্বকনিষ্ঠ সদস্য ছিলেন।
স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন। এছাড়াও তিনি 'ঘরে ঘরে দুর্গ গড়ে তোল', 'রক্ত যখন দিয়েছি আরও রক্ত দেব' প্রভৃতি পোস্টার একেছিলেন।
দেবদাস চক্রবর্তী

দেবদাস চক্রবর্তী (২৫ ডিসেম্বর ১৯৩৩ - ৫ ফেব্রুয়ারি ২০০৮) বাংলাদেশের একজন বরেণ্য চিত্রশিল্পী এবং স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।
তিনি ১৯৩৩ সালের ২৫ ডিসেম্বর (মতান্তরে: ২৪ ডিসেম্বর) শরীয়তপুর জেলার সদর উপজেলার বুড়িরহাটের দেওভোগ গ্রামে জন্মগ্রহণ করেন। তার পিতার নাম তারক ব্রক্ষ চক্রবর্তী।
তিনি ১৯৫৬ সালে আর্ট কলেজ থেকে বিএফএ ডিগ্রি অর্জন করেন। ১৯৭৭-৭৯ পর্যন্ত পোলান্ড সরকারের বৃত্তি নিয়ে তিনি ওয়ারস থেকে ছাপচিত্রে উচ্চতর শিক্ষা গ্রহণ করেন।
তিনি ৫৮ থেকে ৭০ সাল পর্যন্ত পাকিস্তান কৃষি মন্ত্রণালয়ের অধীন তথ্য অধিদপ্তরের সিনিয়র ডিজাইনার হিসেবে কাজ করেন। ১৯৭০-৮০ তিনি চট্টগ্রাম বিশ্ববিদ্যালয়ে চারুকলা বিভাগে শিক্ষকতা করেন।
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।
স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।
তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।
চিত্রশিল্পে অসামান্য অবদানের জন্য ১৯৯০ সালে তাকে "একুশে পদক" প্রদান করা হয়।
জেমস টড

লেফট্যানেন্ট-কর্নেল জেমস টড (ইংরেজি: James Tod; ২০ মার্চ, ১৭৮২ – ১৮ নভেম্বর, ১৮৩৫) ছিলেন ব্রিটিশ ইস্ট ইন্ডিয়া কোম্পানির এক আধিকারিক তথা বিশিষ্ট প্রাচ্যতত্ত্ববিদ। দাপ্তরিক কাজ ও শৌখিন আগ্রহের বিষয় নিয়ে গবেষণা করে তিনি ভারতের ইতিহাস ও ভূগোল বিষয়ে একাধিক গ্রন্থ রচনা করেন। তাঁর বিশেষ আগ্রহের ক্ষেত্র ছিল রাজপুতানা (অধুনা ভারতের রাজস্থান রাজ্য) নামে পরিচিত অঞ্চলটি।
টডের জন্ম লন্ডনে এবং পড়াশোনা স্কটল্যান্ডে। ইস্ট ইন্ডিয়া কোম্পানিতে একজন সামরিক আধিকারিক হিসেবে যোগ দেওয়ার পর ১৭৯৯ সালে বেঙ্গল আর্মির এক ক্যাডেট হিসেবে ভারতে আসেন। দ্রুত তাঁর পদোন্নতি ঘটে। কালক্রমে তিনি এক সিন্ধিয়া রাজসভায় এক এনভয়ের রক্ষীবাহিনীর ক্যাপ্টেন হন। তৃতীয় ইঙ্গ-মারাঠা যুদ্ধের সময় তিনি গোয়েন্দা বিভাগে কর্মরত ছিলেন। এই যুদ্ধের পর তিনি রাজপুতানার কয়েকটি এলাকায় পলিটিক্যাল এজেন্ট হিসেবে নিযুক্ত হন। তাঁর কাজ ছিল ইস্ট ইন্ডিয়া কোম্পানির নিয়ন্ত্রণাধীনে ওই এলাকাটিকে ঐক্যবদ্ধ করতে সাহায্য করা। এই সময়ই তিনি এই অঞ্চলের উপর তাঁর অধিকাংশ গবেষণার কাজ শেষ করেন। এই গবেষণার ফসল তিনি পরে গ্রন্থাকারে প্রকাশ করেছিলেন। টড প্রথমে তাঁর দাপ্তরিক কাজে সফল হয়েছিলেন। কিন্তু ইস্ট ইন্ডিয়া কোম্পানির অন্যান্য সদস্যেরা তাঁর পদ্ধতি নিয়ে প্রশ্ন তোলেন। পরে তাঁর কাজ সীমাবদ্ধ দেওয়া হয় এবং তাঁর এক্তিয়ারভুক্ত এলাকার সীমাও উল্লেখযোগ্য হারে কমিয়ে দেওয়া হয়। ১৮২৩ সালে ভগ্নস্বাস্থ্য ও দুর্নামের কারণে টড পলিটিক্যাল এজেন্টের পদ থেকে পদত্যাগ করেন এবং ইংল্যান্ডে ফিরে যান।
ইংল্যান্ডে ফিরে গিয়ে টড ভারতের ইতিহাস ও ভূগোলের উপর একাধিক গবেষণাধর্মী গ্রন্থ প্রকাশ করেন। এগুলির মধ্যে সর্বাপেক্ষা উল্লেখযোগ্য তাঁর ভ্রমণকালে সংগৃহীত উপাদানের ভিত্তিতে রচিত "অ্যানালস অ্যান্ড অ্যান্টিকুইটিজ অফ রাজস্থান"। ১৮২৬ সালে তিনি সামরিক বাহিনী থেকে অবসর গ্রহণ করেন এবং সেই বছরই জুলিয়া ক্লাটারবাককে বিবাহ করেন। ১৮৩৫ সালে ৫৩ বছর বয়সে তাঁর মৃত্যু হয়।
জেমস টডের প্রকাশিত গবেষণা কর্মগুলোর তালিকা:
রমণ মহর্ষি

রমণ মহর্ষি (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু (জীবন্মুক্ত ও জ্ঞানী)। তার আসল নাম ভেঙ্কটরমণ আইয়ার, তবে বেশিরভাগই ভগবান শ্রী রমণ মহর্ষি নামে পরিচিত। তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।
মধুসূদন সরস্বতী

মধুসূদন সরস্বতী (১৫৪০ - ১৬৪০ খ্রিস্টাব্দ) ছিলেন অদ্বৈতবাদী ভারতীয় দার্শনিক। তিনি ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। তার "অদ্বৈতসিদ্ধি" একটি ধ্রুপদি রচনা। অধিকাংশ অদ্বৈতবাদী ধর্মগুরুই স্বীকার করেন যে আনন্দতীর্থের দ্বৈত বেদান্ত ধারার সব কটি তার্কিক বিষয়ের উত্তর মধুসূদন যথার্থভাবে দিয়েছেন।
মধুসূদনের জন্ম হয়েছিল বঙ্গদেশে। তার বাবার নাম ছিল প্তারমোদন পুরন্রদরাচার্য্য,। চারভাই-এর মধ্যে তৃতীয় ছিলেন মধুসূদন সরস্বতী।বড়ভাই শ্রীনাথ আচার্য্ চূড়ামণি, দ্বিতীয় যাদবানন্দ ন্যায়াচার্য্য,তৃতীয় মধুসূদন এবং চতুর্থভাইয়ের নাম বাগীশচন্দ্র।বাগীশচন্দ্র অল্প বয়সে জলে ডুবে মারা যান।তার প্রকৃত নাম ছিল কমলনয়ন। তিনি নব্য-ন্যায় শিখেছিলেন। কিন্তু একজন অদ্বৈতবাদ শিক্ষার উদ্দেশ্যে সন্ন্যাস গ্রহণ করে বারাণসী চলে যান।
প্রচলিত কিংবদন্তি অনুসারে, মধুসূদন সরস্বতী আসলে কৃষ্ণের ভক্ত চৈতন্য মহাপ্রভুর সঙ্গে দেখা করতে নবদ্বীপ গিয়েছিলেন। কিন্তু চৈতন্য মধুসূদনের সঙ্গে দেখা করতে অস্বীকার করেন। তাই মধুসূদন নব্য-ন্যায় ধারায় ন্যায় চর্চা শুরু করেন। তিনি উদয়নের "লক্ষণাবলি", গণেশ উপাধ্যায়ের "তত্ত্বচিন্তামণি" ও তার টীকাগুলি পড়েন। কিছুদিনের মধ্যেই মধুসূদন একজন বিশিষ্ট ন্যায়শাস্ত্রবিদে পরিণত হন। কথিত আছে, চৈতন্যের প্রভাবে বঙ্গে যে ভক্তি আন্দোলন শুরু হয়েছিল, তার দ্বারাও তিনি প্রভাবিত হয়েছিলেন। একটি কিংবদন্তি অনুসারে, এই সময় মধুসূদন দ্বৈত বেদান্ত স্বীকার করেছিলেন। ন্যায়ের বাস্তব দিকটি ভেদবাদের একটি আপাত-ভিত্তি স্থাপন করে। এরপর তিনি ন্যায়শাস্ত্র প্রয়োগে অদ্বৈত বেদান্ত অস্বীকার করতে শুরু করেন। কিন্তু এই সময় তার মনে হয়, তিনি যেহেতু অদ্বৈতবাদ সম্পর্কে বিশেষ জানেন না, তাই এই মতবাদ ন্যায়সম্মতভাবে অস্বীকার করতে হলে তাঁকে এটি ভালভাবে জানতে হবে। অদ্বৈত বেদান্ত শিক্ষার উদ্দেশ্যে তিনি বারাণসীতে আসেন। সেখানে তিনি রামতীর্থের অধীনে বেদান্ত শিক্ষা শুরু করেন। কিন্তু যতই অদ্বৈতবাদ শিক্ষা করতে থাকেন, ততই তিনি অদ্বৈত বেদান্তের অভ্রান্ততা সম্পর্কে নিঃসন্দেহ হতে থাকেন। পরে তিনি গুরুর কাছে স্বীকার করেন যে, তিনি আসলে অদ্বৈতবাদকে অস্বীকার করার জন্য অদ্বৈতবাদ শিখতে এসেছিলেন। তিনি গুরুকে জিজ্ঞাসা করেন, এর প্রায়শ্চিত্ত কি হতে পারে। রামতীর্থ প্রায়শ্চিত্ত হিসেবে সন্ন্যাস গ্রহণের নির্দেশ দেন। যাবতীয় তথ্য মধুসূদন সরস্বতীর বড় ভাই শ্রীনাথ আচার্য চূড়ামণির বংশধর শ্রী চিরঞ্জয় চক্রবর্তী এবং পারিবারিক গ্রন্থ থেকে পাওয়া গেছে।
আর্থার কর্ণবার্গ

আর্থার কর্ণবার্গ চিকিৎসাবিজ্ঞানে নোবেল পুরস্কার বিজয়ী একজন মার্কিন প্রাণরসায়নবিদ।
কর্ণবার্গ নিউ ইয়র্ক সিটিতে এক ইহুদি পরিবারে জন্মগ্রহণ করেন। তিনি আব্রাহাম লিঙ্কন হাই স্কুল এবং নিউ ইয়র্ক সিটির সিটি কলেজে পড়াশোনা করেন। তিনি ১৯৩৭ সালে বিএসসি এবং ১৯৪১ সালে রোচেস্টার বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি স্ট্রং মেমোরিয়াল হাসপাতালে ইন্টার্নশিপ করেন। ১৯৫৩ সালে তিনি ওয়াশিংটন বিশ্ববিদ্যালয়ের অণুজীববিজ্ঞান বিভাগের অধ্যাপক নিযুক্ত হন। ১৯৫৯ সালে তিনি স্ট্যানফোর্ড বিশ্ববিদ্যালয়ের প্রাণরসায়ন বিভাগের অধ্যাপক নিযুক্ত হন। তিনি ১৯৬০ সালে সিটি কলেজ থেকে এলএলডি এবং ১৯৬২ সালে রোচেস্টার বিশ্ববিদ্যালয় থেকে ডিএসসি ডিগ্রি অর্জন করেন।
মাইকেল স্টুয়ার্ট ব্রাউন

মাইকেল স্টুয়ার্ট ব্রাউন একজন মার্কিন জিনবিজ্ঞানী। তিনি ১৯৮৫ সালে চিকিৎসাবিজ্ঞানে নোবেল পুরস্কার অর্জন করেন।
ব্রাউন ১৯৬২ সালে পেন্সিলভানিয়া বিশ্ববিদ্যালয় থেকে গ্র্যাজুয়েট হন এবং ১৯৬৬ সালে পেন্সিলভানিয়া বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৮৮ সালে তিনি ন্যাশনাল মেডেল অব সায়েন্স অর্জন করেন।
রামানুজ

রামানুজ (১০১৭-১১৩৭) ছিলেন একজন ধর্মতাত্ত্বিক ও দার্শনিক। তিনি শ্রী রামানুচার্য, উপাধ্যায়, লক্ষ্মণ মুনি নামেও পরিচিত। সাধারণভাবে হিন্দুরা তাকে হিন্দু দর্শনের বিশিষ্টাদ্বৈত বেদান্তের প্রধান ব্যাখ্যাদানকারী হিসেবে দেখেন।
বৈষ্ণব আচার্য রামানুজাচার্যের শিষ্য রামানন্দ। যার শিষ্য ছিলেন কবির ও সুরদাস। রামানুজ বেদান্ত‌ দর্শনের উপর ভিত্তি করে তার নতুন দর্শন বিশিষ্টাদ্বৈত বেদান্ত রচনা করেছিলেন। বেদান্ত‌ ছাড়াও রামানুজাচার্য সপ্তম-দশম শতকের মরমী ও ভক্ত আলওয়ার সাধুদের ভক্তি দর্শনের এবং দক্ষিণের পঞ্চরাত্র ঐতিহ্যের ভিত্তি তৈরি করেছিলেন।
রামানুজের বেদান্ত দর্শন বিশিষ্টাদ্বৈত্যবাদ নামে খ্যাত।
রামানুজ ১০১৭ খ্রিস্টাব্দে দক্ষিণ ভারতের তামিলনাড়ুতে জন্মগ্রহণ করেছিলেন। ছোটবেলায় তিনি তার গুরু যাদব প্রকাশের কাছ থেকে বেদ শেখার জন্য কাঞ্চী গিয়েছিলেন। রামানুজাচার্য ছিলেন আলওয়ার সন্ত যমুনাচার্যের প্রধান শিষ্য। গুরুর ইচ্ছানুসারে রামানুজ তিনটি বিশেষ কাজ করার অঙ্গীকার করেছিলেন। তিনি ব্রহ্মসূত্র, বিষ্ণু সহস্রনাম এবং দিব্য প্রবন্ধধামের ভাষ্য রচনা করেছিলেন। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে দীক্ষা নেন।
রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি ১২০ বছর পূর্ণ করেন এবং ব্রাহ্মণ হন।
যদিও তিনি বহু গ্রন্থ রচনা করেছিলেন, তবে ব্রহ্মসূত্রের ভাষ্যে রচিত তার দুটি বই সবচেয়ে বেশি জনপ্রিয় হয়েছিল - শ্রীভাষ্যম এবং বেদান্ত সংগ্রহ।
রামানুজাচার্যের দর্শনে শক্তি বা ঈশ্বরের সাথে তিনটি স্তর বিবেচনা করা হয়েছে - ব্রহ্ম অর্থাৎ ঈশ্বর, চিত অর্থাৎ আত্মা এবং প্রাকৃত অর্থাৎ প্রকৃতি।
প্রকৃতপক্ষে, এই মন ব্রহ্ম বা ঈশ্বরের, অর্থাৎ আত্মা এবং অতীত থেকে পৃথক নয়। যা ব্রহ্ম বা ঈশ্বরের প্রকৃতি। তবে এগুলি ব্রহ্মের দুটি রূপ এবং ব্রহ্ম বা ঈশ্বরের উপর নির্ভরশীল। প্রকৃতপক্ষে, এটি রামানুচার্যের বিশিষ্টাদ্বৈত বেদান্তের মূলনীতি।
দেহ ও আত্মা পৃথক নয়। দেহ নিজের উদ্দেশ্য সাধনের জন্য যেমন কাজ করে, তেমনি ব্রহ্ম বা ঈশ্বর ব্যতীত মন এবং অমোঘ উপাদানগুলির অস্তিত্বও নেই। এগুলি ব্রহ্ম বা ঈশ্বরের দেহ এবং ব্রহ্ম বা ঈশ্বর তাদের আত্মার মতো।
রামানুজের মতে ভক্তির অর্থ আরাধনা বা কীর্তন-ভজন নয় বরং ঈশ্বরের ধ্যান করা বা প্রার্থনা করা। সামাজিক দৃষ্টিকোণ থেকে রামানুচার্য ভক্তিকে বর্ণ ও শ্রেণি থেকে পৃথক এবং সকলের পক্ষে সম্ভব বলে বিবেচনা করেছিলেন।
জেমস হোয়াইট ব্ল্যাক

জেমস হোয়াইট ব্ল্যাক (১৪ জুন ১৯২৪ – ২২ মার্চ ২০১০) ছিলেন একজন স্কটিশ ডাক্তার এবং ওষুধবিদ। তিনি গ্লাসগো বিশ্ববিদ্যালয়ে ফিজিওলজি বিভাগ প্রতিষ্ঠা করেন।
তিনি সেন্ট অ্যান্ড্রুজ বিশ্ববিদ্যালয়ে চিকিৎসাবিজ্ঞানে পড়াশোনা করেন। ১৯৭৩ সালে তিনি ইউনিভার্সিটি কলেজ লন্ডনের ফার্মাকোলজি বিভাগের অধ্যাপক নিযুক্ত হন।
১৯৭৬ সালে তিনি রয়েল সোসাইটির ফেলো নির্বাচিত হন। ১৯৮১ সালে তিনি নাইট ব্যাচেলর উপাধিতে ভূষিত হন। ২০০০ সালে তিনি অর্ডার অব মেরিটে ভূষিত হন।
ব্রুস বয়েটলার

ব্রুস অ্যালান বয়েটলার () একজন মার্কিন অনাক্রম্যবিজ্ঞানী এবং বংশাণুবিজ্ঞানী। তিনি 
ফরাসি বিজ্ঞানী জ্যুল অফমানের সাথে যৌথভাবে ২০১১ সালের চিকিৎসাবিজ্ঞানে নোবেল পুরস্কারের অর্ধাংশ লাভ করেন। অফমান ও বয়েটলার "সহজাত অনাক্রম্যতার সক্রিয়করণ সংক্রান্ত আবিষ্কারের" জন্য এই পুরস্কার লাভ করেন। অন্যদিকে পুরস্কারের বাকি অর্ধাংশ রালফ স্টাইনম্যানকে প্রদান করা হয় কেননা তিনি বৃক্ষসদৃশ (ডেনড্রিটিক) কোষ আবিষ্কার করেন এবং অভিযোজনশীল অনাক্রম্যতায় এর ভূমিকা নিয়ে গুরুত্বপূর্ণ গবেষণা করেন।
বয়েটলার ইউনিভার্সিটি অব ক্যালিফোর্নিয়া, সান ডিয়েগো থেকে ১৯৭৬ সালে স্নাতক উপাধি লাভ করেন। তিনি ১৯৭৭ সালে শিকাগো বিশ্ববিদ্যালয়ের চিকিৎসা বিদ্যালয়ে ভর্তি হন এবং ১৯৮১ সালে ডক্টর অব মেডিসিন উপাধি অর্জন করেন। ১৯৮৫ সালে রকাফেলার বিশ্ববিদ্যালয়ে সহকারী অধ্যাপক নিযুক্ত হন।
ভিত্তোরিও পোজ্জো

ভিত্তোরিও পোজ্জো (; জন্ম: ২ মার্চ, ১৮৮৬ - মৃত্যু: ২১ ডিসেম্বর, ১৯৬৮) তুরিনে জন্মগ্রহণকারী ইতালীয় ফুটবল কোচ। ১৯৩৪ এবং ১৯৩৮ সালের বিশ্বকাপ ফুটবল প্রতিযোগিতায় পরপর দুইবার ইতালি জাতীয় ফুটবল দলকে ট্রফি জয়লাভ করার ক্ষেত্রে অত্যন্ত গুরুত্বপূর্ণ ভূমিকা রাখেন। তিনি মেতোদো ফুটবল কৌশল পদ্ধতি উদ্ভাবন করে স্মরণীয় হয়ে রয়েছেন। অদ্যাবধি তিনিই হচ্ছেন একমাত্র কোচ যিনি দুইবার ফিফা বিশ্বকাপ জয়ের নেপথ্যে অবদান রেখেছেন।
পোজ্জোকে "২য় ভেচিও মেস্ত্রো" (দি ওল্ড মাস্টার) নামে ডাকা হতো। বেনিতো মুসোলিনি'র সময়কালে তিনি জাতীয় দলের কোচের দায়িত্ব পান এবং বলা হয়ে থাকে যে, কোন খেলোয়াড়ই ঐ সময়কালে পোজ্জোর নিয়মের ব্যতিক্রম ঘটাতে পারতো না।
তার সময়কালে তিনি স্বাচ্ছন্দ্যে বিশ্বব্যাপী ঘুরে বেড়িয়েছেন। বিংশ শতকের শুরুতে ম্যানচেষ্টারে পড়াশোনা করেছেন। ম্যানচেস্টার ইউনাইটেডের হাফ-ব্যাক চার্লি রবার্টস এবং ডার্বি কাউন্টি ফুটবল ক্লাবের ইনসাইড-লেফট স্টিভ ব্লুমারের সাথে পরিচিত হন। ১৯০৫-০৬ মৌসুমে সুইজারল্যান্ডের গ্রাসহুপার-ক্লাব জুরিখ দলের পক্ষ হয়ে খেলেন।
১৯১২ সালের অলিম্পিক গেমসে ইতালী জাতীয় ফুটবল দলের চমকপ্রদ ব্যবস্থাপনা সত্ত্বেও স্টকহোমে অনুষ্ঠিত খেলার প্রথম রাউন্ডেই ফিনল্যান্ডের কাছে তারা ৩-২ গোলে পরাজিত হয়েছিল।
ডিসেম্বর, ১৯২৯ সালে ইতালী দলের স্থায়ী কোচের মর্যাদা পান। এ পদের জন্যে তিনি কোন অর্থ গ্রহণ করেননি। ১৯৩০ সালে সেন্ট্রাল ইউরোপীয়ান ইন্টারন্যাশনাল কাপে ইতালি ৫-০ গোলের ব্যবধানে হাঙ্গেরীকে পরাভূত করেছিল।
অ্যামিবা (গণ)

অ্যামিবা () অ্যামিবোজোয়া পর্বের অ্যামিবিডা পরিবারের একটি গণ বিশেষ।
১৭৫৫ খ্রিষ্টাব্দে অগস্ট যোহান রোসেল ভন রোসেনহফ গ্রিক পৌরাণিক রূপ-পরিবর্তনকারী সমুদ্র দেবতা প্রোতিয়ুসের নামে "দের ক্লেইন প্রোটিয়াস" (; ছোট্ট প্রোটিয়াস) নামে অ্যামিবা সদৃশ একটি জীবের বর্ণনা দেন। যদিও রোসেলের চিত্রে এই জীবের সঙ্গে বর্তমানযুগে পরিচিত অ্যামিবা প্রোটিয়াস প্রজাতির অনেক মিল রয়েছে, কিন্তু কোন প্রজাতির সঙ্গে নিশ্চিতভাবে এক করা যায় না। অষ্টাদশ ও ঊনবিংশ শতাব্দীতে অ্যামিবা সদৃশ যে কোন স্বাধীন এককোষী জীবকে "প্রোটিয়াস অ্যানিমেলকিউল" বলা হত।
১৭৫৮ খ্রিষ্টাব্দে রোসেলের প্রোটিয়াসের চিত্র না দেখেই কার্ল লিনিয়াস তার নিজের শ্রেণিবিন্যাস পদ্ধতিতে এই জীবকে "ভলভক্স ক্যাওস" নাম দিয়ে অন্তর্ভুক্ত করেন। কিন্তু যেহেতু ফ্ল্যাজেলাযুক্ত শৈবালের একটি গণের নামের সঙ্গে ভলভক্স শব্দটি যুক্ত করা হয়ে গেছিল, তাই তিনি এর নাম পরিবর্তন করে রাখেন "ক্যাওস ক্যাওস"। ১৭৮৬ খ্রিষ্টাব্দে ডেনমার্কের প্রকৃতিবিদ অটো ফ্রেইডরিশ্‌ মূলর একটি প্রজাতির বর্ণনা করেন, যার নাম তিনি রাখেন "প্রোটিয়াস ডিফ্লুয়েন্স", যা সম্ভবতঃ অ্যামিবা প্রোটিয়াস প্রজাতি হিসেবে বর্তমানযুগে পরিচিত।
১৮২২ খ্রিষ্টাব্দে বোরি দে সেন্ট-ভিন্সেন্ট গ্রিক "আমোইবে" (; পরিবর্তন) শব্দটি থেকে আমিবা () নামটি রাখেন। ১৮৩০ খ্রিষ্টাব্দে জার্মান প্রকৃতিবিদ ক্রিশ্চিয়ান গটফ্রেইড এহ্রেনবার্গ তার নিজের তৈরিকৃত আণুবীক্ষণিক জীবের শ্রেণিবিন্যাসে এই গণকে অন্তর্ভুক্ত করেন, কিন্তু বানান পরবর্তন করে "Amoeba" ("অ্যামিবা") রাখেন।
ঐতিহাসিকভাবে, গবেষকরা অ্যামিবার সাইটোপ্লাজমকে দানাদার এন্ডোপ্লাজম এবং স্বচ্ছ এক্টোপ্লাজম এই দুই ভাগে ভাগ করেছেন, যা একটি নমনীয় কোষ পর্দা দ্বারা বেষ্টিত থাকে। এই কোষে একটিমাত্র দানাদার নিউক্লিয়াসের মধ্যে জীবের প্রায় সমস্ত ডিএনএ থাকে।
অ্যামিবা গণের প্রজাতিরা সিউডোপড নামক অস্থায়ী অঙ্গ তৈরী করে চলাফেরা ও খাদ্যসন্ধান করে থাকে। সাইটোপ্লাজমে অবস্থিত মাইক্রোফিলামেন্ট দ্বারা সমন্বয়মূলক ভাবে কাজ করে কোষ থেকে কোষ পর্দাকে বাইরের দিকে ঠেলে দেয়। অ্যামিবার সিউডোপড নলাকার ও শেষ প্রান্তে গোলাকার মুণ্ড বিশিষ্ট হয়ে থাকে। সিউডোপড ক্রমাগত প্রসারিত ও সঙ্কুচিত হয় বলে অ্যামিবার আকার খুব দ্রুত পরিবর্তনশীল হয়। ভাসমান অবস্থায় অ্যামিবা অনেকগুলি সিউডোপড একসঙ্গে তৈরী করলেও কঠিন ভূমির ওপর চলার সময় একটিমাত্র সিউডোপড চলনের দিকে তৈরী হয় এবং সমগ্র কোষটি একটি চোঙার আকৃতি ধারণ করে।
অ্যামিবা ফ্যাগোসাইটোসিস পদ্ধতিতে ক্ষুদ্রাতিক্ষুদ্র জীব ও জৈব পদার্থ এবং পিনোসাইটোসিস পদ্ধতিতে ভেসিকল তৈরি করে দ্রবীভূত পদার্থ গ্রহণ করে। এই সকল খাদ্যকণা ভ্যাকুওল নামক অঙ্গাণুতে জমা হয়।
অন্যান্য এককোষী সুকেন্দ্রিক জীবের মত অ্যামিবা মাইটোসিস ও সাইটোকাইনেসিস পদ্ধতিতে অযৌন প্রজনন সম্পন্ন করে। অন্যান্য অ্যামিবাজোয়া প্রজাতির মধ্যে জিনগত বস্তুর যৌন আদানপ্রদান লক্ষ্য করা গেলেও এই জীবের দেহে যৌন প্রজনন লক্ষ্য করা যায়নি। এটি দ্বিবিভাজন প্রক্রিয়ায় প্রজনন সমপন্ন করে
মারিও রয়ম্যান্স

মারিও রয়ম্যান্স (১৯৫০ - ৫ জানুয়ারি ১৯৭৯) বেলজিয়ামের নাগরিক, "থিল ফন লিমবার্গ" (লিমবার্গ-এর রবিনহুড) বলে পরিচিত, বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ২৪ সেপ্টেম্বর তারিখে ব্রাসেলসের মিউজিয়াম অব ফাইন আর্টস জাদুঘর থেকে একটি ছবি চুরি করে বিশ্ব গণমাধ্যমের নজরে আসেন।
ইংল্যান্ড, ফ্রান্স, জার্মানি ও ডেনমার্কের বিভিন্ন জাদুঘরে থাকা ১৬শ ও ১৭শ শতকে অঙ্কিত চিত্র নিয়ে ১৯৭১ সালের ২৩ সেপ্টেম্বর ব্রাসেলসের মিউজিয়াম অব ফাইন আর্টসে '"র‌্যঁবা এন্ড হিজ টাইম" (ইউরোপ অ্যান্ড ইটস টাইম) শিরোনামের একটি প্রদর্শনীর আয়োজন করা হয়। এখানে অন্যান্য ছবির সাথে প্রদর্শীত হচ্ছিল সপ্তদশ শতকের বিখ্যাত ডাচ শিল্পী ইয়োহান ভারমিয়ার-এর 'দ্য লাভ লেটার' ছবিটি, যার তৎকালীন সময়ে মূল্য ছিলো পাঁচ মিলিয়ন ডলার।
মারিও রয়ম্যান্স ২৩ সেপ্টেম্বর রাতে (২৪ সেপ্টেম্বর) ‌'দ্য লাভ লেটার' ছবিটি চুরি করেন এবং দাবী করেন ছবিটি ফেরৎ পেতে হলে ২০০ মিলিয়ন ফ্রাংক (চার মিলিয়ন ডলার) দিতে হবে; এবং একই সাথে শর্ত দেন যে, এই টাকাগুলো দিতে হবে কারিতাস-কে আর এই টাকা খরচ করতে হবে পূর্ব পাকিস্তানের শরণার্থীদের সহায়তা করার জন্য।
বাংলাদেশ সহায়ক শিল্পী-সাহিত্যিক-বুদ্ধিজীবী সমিতি

বাংলাদেশ সহায়ক শিল্পী-সাহিত্যিক-বুদ্ধিজীবী সমিতি ১৯৭১ সালে ভারতের কলকাতায় বসবাসরত শিল্পী, সাহিত্যিক ও বুদ্ধিজীবীদের একটি সংগঠন, যারা বিভিন্নভাবে বাংলাদেশের মুক্তিযুদ্ধে সহায়তা দান করেছেন। ভারতে, বিশেষতঃ কলকাতায় বসবাসকারী শিল্প ও সাহিত্যের বিভিন্ন ক্ষেত্রে প্রভাবশালী বাঙালি বংশদ্ভূত ব্যক্তিবর্গের দীর্ঘ আলোচনা ও পূর্ববঙ্গের ততকালীন যুদ্ধাবস্থায় আর্থিক ও মানসিক সাহায্য ও সহযোগিতা দেয়ার জন্যই মূলতঃ এই সমিতির গোড়পত্তন।
১৯৭১ সালে বাংলাদেশের স্বাধীনতার যুদ্ধ শুরু হলে বিপুল সংখ্যক বাঙালি সীমান্ত পেরিয়ে ভারতে আশ্রয় নেন এবং ভারতীয়দের সহায়তার ওপর নির্ভরশীল হয়ে পড়েন। প্রায় এক কোটি শরণার্থীর সহায়তার জন্য তখন রাষ্ট্রীয় সহায়তার পাশাপাশি বিভিন্ন পেশাজীবিরা নিজেদের সাধ্যমত এগিয়ে আসেন; ভারত সরকারের পাশাপাশি ভারতের শিল্পী-সাহিত্যিক ও বুদ্ধিজীবীগণ বেসরকারি পর্যায়েও ব্যাপক ভূমিকা রাখে।
মূলত ভারতীয় বাঙালি কথাসাহিত্যিক ও সাংবাদিক দীপেন্দ্রনাথ বন্দ্যোপাধ্যায়-এর নেতৃত্বে গড়ে ওঠা এই সমিতির সভাপতি ছিলেন তারাশঙ্কর বন্দ্যোপাধ্যায়। এই সহায়ক সমিতিটিতে বিভিন্নভাবে আরও যুক্ত ছিলেন মণিন্দ্র রায়, নররেন্দ্রনাথ চক্রবর্তী, ডাঃ মণীন্দ্রলাল বিশ্বাস, অজিত দত্ত, অন্নদা শংকর রায়, অমলাশংকর, উদয়শংকর, জ্ঞানপ্রকাশ ঘোষ, গোপাল হালদার, জ্যোতি দাশগুপ্ত, দক্ষিণারঞ্জন বসু, ডাঃ নীহার কুমার মুন্সী, প্রেমেন্দ্র মিত্র, বিষ্ণু দে, বিবেকানন্দ মুখোপাধ্যায়, মনোজ বসু, মন্মথ রায়, শস্তু মিত্র, সন্তোষ কুমার ঘোষ, সরযুবালা দেবী, সুচিত্রা মিত্র, সুভাষ মুখোপাধ্যায়, সুশোভন সরকার এবং হীরেন্দ্রনাথ মুখোপাধ্যায়।
এই সমিতির সদস্যরা বাংলাদেশ থেকে মুক্তিযুদ্ধকালে শরনার্থী হয়ে যাওয়া শিল্পী, সাহিত্যিক ও বুদ্ধিজীবীদের নাম-ঠিকানা লিপিবদ্ধ করে রাখতেন এবং তাদেরকে সংগঠিত করতে সহায়তা করতেন।